b'\n_START_ARTICLE_\nUsva K\xc3\xa4rn\xc3\xa4\n_START_PARAGRAPH_\nUsva K\xc3\xa4rn\xc3\xa4 (s. 1982) on suomalainen n\xc3\xa4yttelij\xc3\xa4, joka on valmistunut Pietarin valtiollisesta teatteritaiteen akatemiasta. Ennen teatteriopintoja h\xc3\xa4n opiskeli sirkusalaa Koulutuskeskus Salpauksessa. K\xc3\xa4rn\xc3\xa4 on ty\xc3\xb6skennellyt uransa aikana eri puolilla Suomea, muun muassa Ryhm\xc3\xa4teatterissa, Helsingin Kaupunginteatterissa, Tampereen Ty\xc3\xb6v\xc3\xa4en Teatterissa, H\xc3\xa4meenlinnan teatterissa ja Vaasan kaupunginteatterissa._NEWLINE_Usva K\xc3\xa4rn\xc3\xa4 kuuluu vapaaseen teatteriryhm\xc3\xa4\xc3\xa4n Taskuteatteri Mimic, joka keskittyy eksentriseen teatteriin ja ven\xc3\xa4l\xc3\xa4iseen klovneriaan._NEWLINE_Vuonna 1997 K\xc3\xa4rn\xc3\xa4 n\xc3\xa4ytteli p\xc3\xa4\xc3\xa4henkil\xc3\xb6\xc3\xa4 nuorena Maria Ruotsalan 48-minuuttisessa Kettup\xc3\xa4ivien p\xc3\xa4\xc3\xa4palkinnon saaneessa televisioelokuvassa Ruusutarha.'